GiliGold/VAD_KnessetCorpus huggingface dataset:
סאלח טריף: הנציג של המשרד לביטחון פנים יכולה להיות היועצת המשפטית, נציג השב"ס ונציג משרד המשפטים.
צבי ענבר: מה אם למשטרה יש מתקני כליאה, ואם כבר מדברים על זה שצריכים להסדיר נושא בכללותו.
סאלח טריף: בסדר, אנחנו מצרפים גם את נציג המשטרה.
סאלח טריף: כי ביטחון פנים כולל גם את המשטרה וגם את השב"ס.
רחמים מלול: כמה חברי כנסת יש בוועדה.
סאלח טריף: אני מתייעץ אתכם בעניין הזה, השאלה של רוב ומיעוט לא צריכה להיקבע כאן.
סאלח טריף: לא יהיה מצב שאנחנו מנסים להשפיע או לקבוע או ברוב או במיעוט, אלא להביא אחר כך לוועדת הכנסת המלצות כדי שנכריע בהם.
רחמים מלול: בכל זאת יהיו נציגי הוועדה מבין חברי הכנסת שישבו שם.
רחבעם זאבי: אחד מהקואליציה ואחד מהאופוזיציה.
רחמים מלול: אני מבקש שאחד מחברי הכנסת של ש"ס יהיה גם.
סאלח טריף: אני מציע לא לקבוע את זה.
סאלח טריף: אחד מהאופוזיציה והיועץ המשפטי שלנו.
חנה קלר: אולי דווקא הצוות המצומצם קודם יכין טיוטא ואחר כך יהיה דיון.
סאלח טריף: המצב של סטטוס קוו לא מובן לחלוטין, כרגע יש הנחיה של השר לביטחון פנים על פי חווות הדעת המקצועית.
רחבעם זאבי: אני מתכוון שהנוהג יהיה כפי שהיה כל השנים, פנינו, קבלנו תשובות מהר, זה עבד.
חנה קלר: אבל העקרונות הם אותם עקרונות.
סאלח טריף: ועדת הכנסת פונה למשרד לביטחון פנים ולשב"ס לפעול באותם נוהלים שפעלו בהם לגבי כל אותם האסירים בלי להתייחס למעמדו של האסיר אריה דרעי.
אורית אדטו: למען הסר ספק, גם אם הייתה פניה לאסיר אחר, גם אז היינו עושים את זה בצורה מסודרת.
סאלח טריף: אבל למען הסר ספק, זו בקשתנו.
יצחק כהן: אם המצב יחזור לקדמותו אז לא עשינו שום דבר.
סאלח טריף: אני מניח שהישיבה הזו הבהירה דברים חשובים לצדדים.
סאלח טריף: זה לא פשוט שקבענו כאן ועדה, שאולי גם תשנה את הנוהל שנקבע על ידי המשרד לביטחון פנים.
יצחק כהן: עד שתקבל את החלטות.
סאלח טריף: זה לא העניין.
סאלח טריף: היא תקבל החלטות, היום בטווח הזמן שאנחנו מדברים עליו, גם חודש הוא זמן סביר בעיני.
סאלח טריף: , יש חגים באמצע, גם אני חוגג את ראש השנה שלך, אז נתאפק.
רחבעם זאבי: לך יש שתי מערכות חגים.
יצחק כהן: עד אז שומרים על סטטוס קוו כמו שהציע חבר הכנסת זאבי.
סאלח טריף: ברוח הדברים האלה פנינו ואמרו שאותו סטטוס קוו שהיה נהוג לגבי כולם, כל האסירים, כולם אסירים שווים לפי עיקרון של שוויון ואתם תפרשו את החלטה הזו מאותו עיקרון של ששוויון שדברתם עליו.
יצחק כהן: התקשרתי ללשכת השר לביטחון פנים, דברתי אתו ביום חמישי, הוא אמר לי שביום ראשון אני אבוא לבקר את אריה דרעי.
יצחק כהן: אחרי יום וחצי קבלתי טלפון בהול, אתה לא בא, יש פה נהלים חדשים.
אורית אדטו: זה לא נהלים חדשים.
חנה קלר: זו התבטאות לא מוצלחת שלו.
רחבעם זאבי: יו"ר הוועדה סיכם, וכולנו הבנו, שהוועדה פונה למשרד לביטחון פנים ולנציבות בתי הסוהר, שהנוהג כלפי ביקור אסירים, עד סוף עבודת הוועדה ואישור מסקנותיה על ידי הוועדה הזו, יהיה כפי שהיה נקוט כל השנים בטרם פרשת דרעי.
רחבעם זאבי: אם זה אותו דבר, אז אותו דבר.
סאלח טריף: חברי כנסת נכבדים, אנחנו מטילים על חבר הכנסת זאבי לברר מי הנציג.
רחבעם זאבי: אז אני מודיע כעת שנציג האופוזיציה יהיה איש ש"ס, טעון אישורו של חבר הכנסת ראובן ריבלין.
סאלח טריף: אני מבקש שזה יימסר לי בהקדם.
יצחק כהן: הם מפרשים את הסטטוס קוו כך וזה זכותם, ואנחנו מבקשים אותו אחרת וזו זכותנו.
יצחק כהן: בוא נציע שהוועדה תקבע מה היה הסטטוס קוו.
סאלח טריף: זו שאלה שלא מעניינת.
סאלח טריף: אני רוצה לקבוע דברים חדשים.
סאלח טריף: אם אני אחליט החלטות והוא יצפצף עליהם, אני אחייב אותו בבג"צ.
רחמים מלול: שאלה מעשית, התור שלי לביקור נקבע לעוד חודש, לאור החלטת הוועדה היום, האם זה ישתנה?
חנה קלר: הוועדה הזו החליטה שישב צוות לגבש נהלים.
רחמים מלול: ועד ש...
סאלח טריף: במהלך החודש הקרוב, כל תשובה שלהם היא התשובה.
רחבעם זאבי: סעיף 2 בהצעת הסיכום היה שעד סוף עבודת הוועדה פועלים לפי סטטוס קוו אנטה, אתם מתבקשים לבחון האם חבר הכנסת מלול נדחה לעוד חודש, או כל שאלה שנשאלת תבדקו אם זה תואם או לא תואם.
אורית אדטו: זה מה שהגדרנו בדיון אצל השר.
סאלח טריף: זה הסיכום, אני אבוא בדברים עם השר.
יצחק גאגולה: אני מקבל את הצעתו של חבר הכנסת זאבי, אבל מצד שני שבוע הבא נקבע ישיבה בהקדם עם השר לביטחון פנים שיבוא אלינו.
סאלח טריף: אני לא צריך את השר, אני רוצה לעשות עבודה מקצועית.
יצחק כהן: אני אומר לך, התקשרתי לשר וביקשתי ביקור, עשו לי טובה.
סאלח טריף: אולי עכשיו הם יבדקו את עצמם וישפרו את העניין.
אורית אדטו: מתי זה היה?
אורית אדטו: אני לא יודע על מתי אתה מדבר.
יצחק כהן: יומיים לאחר שהוא נכנס לכלא, באמצעות פקס.
סאלח טריף: אני ביקשתי בקשה ולא קבלתי תשובה, אז מה?
חנה קלר: מישהו בלשכה אמר לך את זה?
חנה קלר: אז זה לא השר.
יצחק כהן: בשנים קודמות אני מרים טלפון ומקבל אישור מיידית.
אורית אדטו: אבל אז לא היו 20,000 ביקורים לאותו איש בטווח של שבוע ימים, אתם לא מבינים את זה.
חנה קלר: אפילו טכנית לא ניתן לקבל אישור בטלפון.
אורית אדטו: נשאלתי ועניתי, לא היה אסיר שהיו לו יותר מביקור אחד בשבוע של חבר כנסת מעולם, אז על מה אתם מדברים?
אורית אדטו: זה הסטטוס קוו הנהוג.
חנה קלר: שמעתי, ואני מבינה שאחת הטרוניות זה על הזמן שלוקח לאשר בקשה.
רחבעם זאבי: כדי שיהיו מרוצים, תוסיף עוד סעיף, נציבת שירות בתי הסוהר מתבקשת לבדוק את הבקשות מחדש.
סאלח טריף: אני אבקש ממנה.
אורית אדטו: זה המון לחץ, אבל בסדר.
סאלח טריף: נפתור את הבעיה על ידי נהלים חד משמעיים שנקבע, נביא לוועדה, וזה החידוש שלא היה.
רחמים מלול: אבל הרעיון הטמון בהצעתו של חבר הכנסת זאבי, הוא רעיון עקרוני שלא הנציבות ביחד עם השר יקבעו את הנהלים אלא חברי הכנסת.
סאלח טריף: אני מוכן לסבול שבועיים שלושה.
יצחק כהן: הם מפרשים את הסטטוס קוו כמו שהם מפרשים, אנחנו יודעים מה היה הסטטוס קוו.
סאלח טריף: במצב שנוצר, זה המוצא המכובד היחידי שיכול להביא לפתרון, אלא אם נלך למישור אחר, והוא לא היה לטובה.
סאלח טריף: תודה רבה ושנה טובה.
סאלח טריף: רבותי, יש בפנינו נושא חשוב.
סאלח טריף: יש לנו דיון של ראשי הסיעות עם היושב ראש.
סאלח טריף: אנחנו זימנו אתכם, בעצה אחת עם יושב-ראש הכנסת, בגלל המושב החם שאמור להיות לנו ובגלל המצב המיוחד אליו נקלענו, לצערי, במדינה, שהחברה הישראלית כולה עוברת תקופה קשה מאד.
סאלח טריף: הכנסת היא באמת הראי של החברה  הזאת, אבל המתח הבטחוני, המדיני, צריך להטיל עלינו  אחריות כבדה מאד לגבי התנהגותנו ולגבי הוויכוח הפרלמנטרי שמתנהל כאן.
סאלח טריף: לכן, חשבנו ביחד – ומיד אני אבקש מיושב-ראש הכנסת לומר את דעתו ואת דבריו – שננסה איכשהו לעזור זה לזה וכולנו כאיש אחד נשמור על תרבות ויכוח אידיאולוגית נאותה ולמנוע התלהמויות במליאה ככל הניתן, ככל האפשר, בכל דרך אפשרית.
סאלח טריף: אני חושב שזאת חובה לאומית, מוסרית ואישית ממדרגה ראשונה היום.
סאלח טריף: ככל שהוויכוח יכול להיות סוער, אבל עם ריסון עצמי שמתחייב מהמצב היום, מתחייב מהמסר שאנחנו מוסרים לציבור כולו באמצעות הכנסת – זאת תהיה באמת משימה לא נראה לי קשה לכל אחד מאיתנו.
סאלח טריף: אני מצטער אם יהיו חברים שינסו איכשהו להלהיט את הוויכוח ולהגיע למצבים שבגלל המתח המדיני ואולי התחושה שהבחירות מתקרבות, זה יכול להוביל אותנו ואת המדינה למחוזות שאנחנו לא רוצים להגיע אליהם.
סאלח טריף: על כן, אנחנו מבקשים כאן ביחד לדון איך נוכל ככנסת אחת – עם פערים גדולים במחשבות, באידיאולוגיות – בכל זאת לנהל ויכוח גם פרלמנטרי, גם תרבותי ובלי התלהמויות.
סאלח טריף: אדוני היושב-ראש, בבקשה.
סאלח טריף: יושב-ראש הכנסת אברהם בורג:     	תודה רבה לך סאלח, תודה על הפתיחה.
סאלח טריף: אני חושב שכל אחד מאיתנו חש שהרגע הזה הוא רגע בכל זאת יוצא דופן בחיים הפרלמנטריים שלנו.
סאלח טריף: אין מושב שלא מבטיחים שזה יהיה מושב "חם", והרבה מאד פעמים הרחוב יותר קר מאשר ההתנהגות הפרלמנטרית שלנו, עד כדי כך שיש אנשים שחשים שיכול להיות שאפילו הכנסת מעצימה את המתיחות בישראל.
סאלח טריף: המצב היום, נראה לי שהוא השתנה במובן שהרחוב לוהט מאד, המציאות הפוליטית קשה מאד – אני לא מדבר על תהליך השלום בין ישראל לבין הרשות הפלסטינית, אני מדבר בתוך ישראל, בקרב אזרחי ישראל, ודאי בין אזרחי ישראל היהודים לאזרחי ישראל הערבים – ובמציאות הזאת מתכנסת הכנסת למציאות חמה ולכן גם למושב חם.
סאלח טריף: הפתיחה היום אחר הצהריים, גם היא בעלת משמעות.
סאלח טריף: פנו אלי אתמול שני חברי כנסת-  פנה אלי טלב אלסאנע ופנה אלי יולי אדלשטיין, בפניות דומות – דומות מבחינת הצורך לפעולה הפרלמנטרית, שונות מבחינת הדגשים בפעולה – לייחד את פתיחת ישיבת הכנסת לקורבנות.
סאלח טריף: על פי הגדרתו של טלב אלסאנע – דקה דומיה לזכר 13 החללים הערבים אזרחי מדינת ישראל וכל חללי אינתיפאדת אל-אקצא, ועל פי הגדרתו של יולי אדלשטיין – לזכר אזרחי ישראל ההרוגים, הנעדרים, אשר נפגעו כתוצאה מהמאורעות האלימים הקשים במהלך החודש האחרון.
סאלח טריף: אלה היו שתי פניות.
סאלח טריף: במהלך עד שהדברים נשקלו, בעצם כבר הגיעו הדברים שכולנו יודעים אותם וחשים אותם, והם שאחד אומר: אם לא יהיה מצב כזה פורמלית, נעשה אותו לא פורמלית, ואחרים אומרים: אם מישהו יגיב בצורה שאיננה מאורגנת, נשיר התקוה בצורה כזו או אחרת, פתאום אנחנו כבר מוצאים את עצמנו במצב שרגע הפתיחה הוא כבר ההתלהטות עצמה.
סאלח טריף: אני רוצה לעצור ולדבר על הרגע שבו מחברי הכנסת הנוכחיים, דומני שזאבי, ריבלין, בן-מנחם ואני היינו באותו מעמד – זאת ההשבעה של הכנסת ה-12 ב- 1988.
סאלח טריף: זקן יושבי-ראש הכנסת היה חבר סיעתו של חבר הכנסת זאבי, חבר הכנסת שפרינצק זכרו לברכה, שבתקופה ההיא העובדה שהוא פתח את ישיבת הכנסת עוררה קונטרוברסיה מאד מאד גדולה בתוך אולם הכנסת – מימין, משמאל, מלמעלה, מלמטה – ורבים מאיתנו חשו שהם חייבים להביע את תחושתם.
סאלח טריף: – משה גפני, אתה גם היית?
סאלח טריף: – אני מתנצל.
סאלח טריף: רבים מאיתנו קמו והביעו, אגב ההשבעה של הכנסת, את מחאתם, ואני חושב שכל אחד שהביע את מחאתו בדרך זו או אחרת הרגיש מאד טוב עם עצמו ואולי אפילו עם חלק מציבור שולחיו – הסך הכל היתה בושה איומה של טקס פתיחת הכנסת, והבושה הזאת אגב רבצה על כולנו – על אלה שמחו ועל אלה שתמכו.
סאלח טריף: זו היתה סיטואציה שאני עד היום זוכר אותה בתור רגע כמעט הייתי אומר טראומתי פרלמנטרי.
סאלח טריף: רובי ואני דיברנו על כך הרבה מאד בינינו, על מה עושה רגע כזה, שאזרחים לא שוכחים אותו הרבה מאד זמן.
סאלח טריף: אני לא יכול להגיד שמצבה של הכנסת מבחינת המעמד הציבורי שלה הוא מאד מאד גבוה, חלק מזה בין השאר בגלל חוסר הבנה ציבורית שהכנסת איננה מקום שצריך הרמוניה וזאת לא פילהרמונית.
סאלח טריף: הכנסת היא זירה שבה אני מביע את דעתי, טלב מביע את דעתו, יולי מביע את דעתו, והזירה הזאת היא זירה שמתקיימות בה הכרעות.
סאלח טריף: השאלה היא האם אנחנו מסוגלים, דווקא בעת הזו, לשדר ניסיון – כפי שהציב אותו סאלח כאן – של: גם בתוך המהומה הגדולה הזאת איזושהי מידה מסויימת של ריסון ציבורי, הבעת כל מה שאנחנו מרגישים במימד מסוים של ריסון.
סאלח טריף: אני רוצה להתייחס לרגע הפתיחה של הישיבה.
סאלח טריף: היום דיברתי אחרי טלב אלסאנע ברדיו דרום – אני לא יודע אם הקשבת לי גם אחרי שהתראיינת.
סאלח טריף: טלב אלסאנע:     לא.
סאלח טריף: יושב-ראש הכנסת אברהם בורג:     טלב דיבר מאד מאד יפה על הכאב שהוא חש כמייצג ציבור מסוים בחברה הישראלית, על כך כמעט הייתי אומר שהרבה מדי ישראלים אטומים לאבל של המשפחות – ובעיניי כל אדם הוא בחזקת חף מפשע, אומר אני, לא אמר טלב – עד שלא הוכחה אשמתו.
סאלח טריף: יש ועדת חקירה, הייתי רוצה שתהיה ברמה יותר גבוהה.
סאלח טריף: זאת ועדת החקירה, עד שלא יסתבר מה שקורה שם ולא עומדים לדין, כולם בעיניי חפים מפשע.
סאלח טריף: אחרי כן ביקשתי להסביר מדוע לא רציתי במתכונת המוצעת - עד שלא שוחחנו סאלח ואני  גם אתמול וגם היום ממושכות על הנושא הזה – להעלות את הנושא.
סאלח טריף: יש משפחות אבלות בישראל – יהודים וערבים – אלה חושבים שאלה לא בסדר, אלה חושבים שאלה לא בסדר, אבל אנשים אבלים, ואנשים בין השאר מצפים שחלק מן האבל הזה יובע היום בכנסת.
סאלח טריף: אם מה שיהיה ברגע הבעת האבל זה הטחות או מלים שהן מעבר לגדר של ניחום אבלים – או פרטי או ציבורי – מחאה של צד א' כנגד צד ב', שיביא בסופו של דבר לא לכבוד המת ולניחום האבלים אלא לביזוי המת, אני חושב שזה דבר שהוא לא נכון.
סאלח טריף: זה לא לכבודם של החיים, ודאי וודאי לא של המתים.
סאלח טריף: השאלה אם אנחנו מסוגלים בשיחה בינינו לעשות מעשה שתהיה בו משום הבעה של רגישות של כנסת ישראל למה שקורה לרחוב בכלל ומה שקורה ליחידים ששילמו במחיר יקיריהם את המחיר הגבוה ביותר, ועדיין נרגיש שגם הבענו את דעתנו, גם היינו רגישים וגם לא שברנו את כללי המשחק – גם האנושיים וגם הפוליטיים.
סאלח טריף: אני מרגיש שדווקא בשל הריסון שבהרבה מאד מקומות כולנו מרגישים שאנחנו חייבים לנקוט למרות כל המתח הגדול, ניתן להגיע להסכמה מן הסוג הזה.
סאלח טריף: אני אתן לכם דוגמה – סאלח, אם אתה מרשה לי – על דבר שעלה בשיחה בינינו.
סאלח טריף: אנחנו רוצים להגיע למצב שנשב כאן מיד אחרי הישיבה כמה אנשים, ננסח את הנוסח שבו אני כיושב-ראש הכנסת אפתח את הישיבה ונביע את הצער כלפי כל מי שנוגע בדבר ומתחשב בכל הרגישויות שקיימות – כי סך הכל חיי אדם הם חיי אדם באשר הם – ולאחר מכן על ההודעה הזאת, בלי שתהיינה לא התקפות מימין ולא התקפות משמאל – על ההודעה המוסכמת הזאת תכבד הכנסת בדקה דומיה את זכרם של אלה שהיו ותתפלל לכך שאכן נגיע לשלום, התקדמות וכו'.
סאלח טריף: אני עכשיו שם את הדברים בצורה הכי הכי רחבה, בלי הפרטים ופרטי הפרטים.
סאלח טריף: אם יש נכונות ללכת למהלך מן הסוג הזה, בואו נפתח אותו כאן בשיחה.
סאלח טריף: אם אין נכונות, אז נעצור את זה ולא יהיה וינקוט כל איש כפי הבנתו הפוליטית עם פתיחת הישיבה.
סאלח טריף: התחינה שלי אלינו היא – לכולנו – שלא רק שיברך אותנו האלוהים במספיק חוכמה גם להביע את דעתנו וגם לשמור על המעט שעוד נשאר מן השיחה הדמוקרטית בישראל, אלא שגם נדע ליישם את מה שאני מבקש שיינתן לנו משמי מעלה.
סאלח טריף: אני לא יודע אם אתם שותפים אתי להרגשה שנשברים כאן כמעט כל יסודות הקיום שלנו.
סאלח טריף: ברגע כזה שיסודות הקיום המשותפים נשברים, אני מרגיש שצריך להתעלות מעל הפוליטיקה הפרסונלית ולעשות משהו שהוא יותר מאשר הצרכים הפרטיים של הקבוצה שלי, השבט שלי, המפלגה שלי, או החברים שלי.
סאלח טריף: סוג כזה של מעשה, כפי שהוצע כאן על ידי סאלח וכפי שאני מרגיש שאפשר להגיע אליו כאן להסכמה, הוא נכון לכנסת, הוא נכון לציבור הישראלי, הוא נכון גם לשלום באיזור כולו.
סאלח טריף: היו"ר סאלח טריף:     תודה.
סאלח טריף: אליעזר זנדברג:     אדוני היושב-ראש, אני לא זוכר – עכשיו אני מדבר ברצינות, זה לא לצרכים של  פרובוקציה – אבל אני לא זוכר שאחרי פיגועים כבדים שהתרחשו לאורך השנים שאני כאן – אני פחות מאחרים – עמדנו דום, דקה דומיה.
סאלח טריף: אני לא זוכר שעשינו את הדברים האלה במקרים אחרים, ועם כל הכבוד אני לא חושב שזה הזמן והמקום לחרוג ולעשות, וכאן אני מתכוון לשני הצדדים – גם אלה שמבקשים לעמוד לזכר קורבנות יהודים, אנשים שנרצחו בלינץ', וגם אלה שרוצים לעמוד לזכר קורבנות הערבים.
סאלח טריף: אני חושב שאין מקום לעניין הזה ואני חושב שאנחנו עושים כאן תקדים מסוכן.
סאלח טריף: הדבר הזה יחזור על עצמו פעם אחר פעם ולא נדע איך לצאת מזה.
סאלח טריף: יש כללים בכנסת הזאת, עומדים דקה דומיה לזכר חבר כנסת שנפטר, יש מקומות נוספים, ואני חושב שאסור לנו לחרוג מן העניין.
סאלח טריף: אדוני היושב-ראש, שמעתי את הדברים שלך.
סאלח טריף: אני חייב לומר שאני חושב שאם היה מדובר באנשים מן הציבור היהודי, כמו במקרים קודמים, בכלל הרעיון הזה לא היה עולה, ואני קצת מצטער על הסיטואציה ועל הכיוון הזה, אבל אני חושב אדוני היושב-ראש, שבאמת יש מקום אולי לנסח איזושהי הכרזה משותפת שתיקרא על ידך.
סאלח טריף: זה דבר שאם יצליחו כאן נציגים להגיע להבנה מכל סיעות הבית, אפשר רק לברך עליו, אבל דקה דומיה לדעתי זה דבר לא נכון וזו טעות לעשות את זה.
סאלח טריף: אופיר פינס-פז:     ראשית, אני חושב שיושב-ראש הכנסת ניתח בצורה לפחות שהגיעה אלי את השיקולים שלו, בצורה אמיתית מאד.
סאלח טריף: אני חושב שבסך הכל מצבור השיקולים לדעתי הביא אותו להחלטה נכונה, וכמובן לא קלה, לא פשוטה.
סאלח טריף: אני עדיין חושב ששווה לעשות את המאמץ להגיע לאיזושהי יכולת משותפת או למצות את הפוטנציאל להגיע לאיזושהי הבנה שאברום יבטא אותה בפתח הדיון.
סאלח טריף: אני חושב ששווה לעשות את המאמץ, לא בטוח שהוא יצליח.
סאלח טריף: ההערה השנייה שאני רוצה להעיר – אנחנו באים לכאן אחרי שלושה חודשים של פגרה ואחרי למעלה מחודש של מהומות קשות שלא משאירות את אף אחד מאיתנו אדיש, אבל אני אומר לכולנו שלפי דעתי חשוב מאד שהדיון המדיני היום יתקיים לא באוירה מתלהמת, לא בהטחת האשמות פרועות איש כנגד רעהו, ובסגנון מכובד.
סאלח טריף: מה אנחנו לפעמים לא מפנימים ?
סאלח טריף: אנחנו לא מפנימים לפעמים את העובדה שכל אמירה שלנו, כל סגנון וכל צורת התנהגות שלנו מתפרשת אחר כך בציבור – לא אצל כל הציבור אבל אצל חלק מהציבור – כדבר שהוא הרבה יותר קיצוני מאשר אנחנו רוצים לבטא.
סאלח טריף: ולא פעם, סגנון דיבור אלים ברמה המילולית יוצר אלימות פיסית בשטח.
סאלח טריף: אני מציע לכולנו לא להמתין, חלילה – לא חייב רק ראש ממשלה להירצח במדינת ישראל- ויש כאן חברי כנסת מאויימים בגלל מה שהם מבטאים.
סאלח טריף: ואני לפעמים מסתכל, בעיקר על מוחמד ברכה או על אחמד טיבי או על טלב אלסאנע או על דהאמשה, שנמצאים כאן, והאמת – אני חרד לבטחונם האישי ממש.
סאלח טריף: יכול להיות – אתמול אפילו שמעתי את דהאמשה שהוא מזלזל בבטחונו האישי, ואני גם חרד לבטחונם האישי של אחרים.
סאלח טריף: אני אומר לכם – צריכים כאן להרגיע את הרוחות באופן הברור ביותר והחד ביותר, ואני חושב שראשי הסיעות צריכים לעשות עבודה בקרב החברים.
סאלח טריף: שנית – גם בכנסת יש קומץ, לא רק בבית"ר ירושלים.
סאלח טריף: אני לא רוצה להיכנס לשמות, יש בתוכנו חברים שתמיד מפריעים, שתמיד מתפרצים, שתמיד לא נותנים לאחרים לדבר, ונהנים מהפרובוקציה.
סאלח טריף: ראובן ריבלין:     מי?
סאלח טריף: ויצמן?
סאלח טריף: אופיר פינס-פז:     אני לא רוצה להיכנס לשמות.
סאלח טריף: אני רק אומר שהם גם מהשמאל וגם מהימין.
סאלח טריף: רובי, זה עניין יותר מדי רציני.
סאלח טריף: אני לא בא בהטחה חלילה, אני אומר שהם גם מהשמאל וגם מהימין.
סאלח טריף: זה לא קשור לדעה פוליטית, זה קשור לסגנון פוליטי.
סאלח טריף: אני מבקש מאיתנו לנסות שהדיון המדיני היום ייעשה בסגנון מכובד, שיכבד את הכנסת ובעיקר בסגנון אחראי, ושאנחנו נדע כולנו לשמור על הגבולות כך שלא רק שלא נגיע חס וחלילה לתגרת ידיים, גם לא נגיע לאלימות מילולית ולסגנון מתלהם.
סאלח טריף: ראובן ריבלין:     אני מברך את היושב-ראש בדבריו ואני לא מברך אותו על המסקנה שלו, אני לא מסכים אתה.
סאלח טריף: היו"ר סאלח טריף:     הוא לא הגיע למסקנה, הוא רק רצה לשמוע הצעות.
סאלח טריף: ראובן ריבלין:     בסדר, להצעה שלו, כפי שהיא באה לידי ביטוי בדברים שהוא סיים איתם, והצעתו היתה הצעה שהיא תוצאה מהיגיון הדברים שהוא הציג בפנינו.
סאלח טריף: הייתי מצפה שיושב-ראש הכנסת, את הדברים שאמר כאן, יאמר מעל במת הכנסת, לתפארת הכנסת ומדינת ישראל.
סאלח טריף: יחד עם זאת, אני מוכרח לומר אדוני היושב-ראש, שטוב תעשה אם כאשר אתה מחליט החלטה, תעמוד על דעתך, והחלטת אתמול החלטה.
סאלח טריף: הדבר יכול להתפרש היום כאילו אנחנו חלילה נכנענו לאיזושהי דרישה שהיתה במסגרת דרישה שהיא מלחיצה את המערכת כולה, ואני חושב שאנחנו מספיק חזקים כדי לעמוד בלחצים.
סאלח טריף: אני גם חושב שחברי הכנסת, טוב שיהיו תקיפים בדעתם אבל לא תוקפנים.
סאלח טריף: בכלל, אדם לא צריך לבטל את דעתו בגלל שזה טוב לציבור, והוא מחוייב לומר אותה במלוא התוקף ובמלוא החוסן, החוזק והאמונה הפנימית שלו.
סאלח טריף: יחד עם זה, תקיפות היא לא תוקפנות, ותוקפנות תמיד טוב שלא תהיה.
סאלח טריף: אני הייתי על הר הבית כאשר  חברי כנסת הטיחו פשוט בברוטליות האשמות כלפי אחד מגיבורי ישראל, שהוא נמצא במחלוקת – אין ספק.
סאלח טריף: עבד אלמאלכ דהאמשה:     זו היתה פרובוקציה.
סאלח טריף: ראובן ריבלין:     שמעתי את הפרובוקציות, ואני מבקש מאדוני את רשות הדיבור.
סאלח טריף: היו"ר סאלח טריף:     בבקשה אדוני.
סאלח טריף: טלב אלסאנע:     גם בהצעה הזו הוא מסית.
סאלח טריף: ראובן ריבלין:     אין כאן מסיתים או מוסתים.
סאלח טריף: כל דבר ייאמר בדיוק כהווייתו, בצורה האמיתית ביותר והנאמנה ביותר.
סאלח טריף: אני מציע שבהחלט אי אפשר לעבור לסדר היום על הדברים שאנחנו היינו חלק מהעדים להם וחלק מהחוויה הנוראית שעברה מדינת ישראל.
סאלח טריף: מה שהיה לפני המהומות לא יהיה אחרי המהומות.
סאלח טריף: שבר נשברנו.
סאלח טריף: שבר נשברנו, ועל השבר הזה אנחנו צריכים לדבר, צריכים לשוחח, צריכים להפיק לקחים, כל אחד צריך להסיק את המסקנות וכל אחד צריך לתת דין וחשבון לעצמו ולאחרים.
סאלח טריף: אין כאן צד שעליו אנחנו צריכים לבוא ולכבד באיזו דומיה וצד אחר שאנחנו יכולים להאשים אותו ולהצביע עליו באצבע מאשימה.
סאלח טריף: אין דבר כזה, וחלילה לנו לעשות מעשה היום בכנסת ישראל שיתפרש כנוטה לצד זה או אחר או כמוציא מסקנות.
סאלח טריף: אדוני היושב-ראש, אם היו באים מלכתחילה ואומרים: צריכים אנחנו לכבד את כל אותם קורבנות שהם באמת קורבנות תמימים, אדם נוסע בכביש חיפה-תל-אביב למשפחתו בראשון- לציון ונפגע באבן של פורע, הוא בן-אדם שהוא קורבן תמים.
סאלח טריף: אדם שיוצא להפגנה, מתוך אמונה אמיתית שהוא מפגין למען דבר שהוא מאמין בו, וכדור כזה או אחר פוגע בו, הוא קורבן.
סאלח טריף: אדם שזורק אבנים ומבקש לבצע איזשהו מעשה אלימות הוא לא קורבן תמים, גם אם הוא קורבן.
סאלח טריף: כבוד יושבי הראש, אם היתה באה הצעה בתחילה שנבוא ונכבד את כל אותם אלה שנפלו כקורבן למאבק הבלתי מתפשר והבלתי מרוסן לפעמים – אני הייתי מקבל את זה.
סאלח טריף: היום כבר אין דברים כאלה.
סאלח טריף: היום הציע מי שהציע – והיום הוא גם מרמז – שאם לא יקבלו את הצעתו, הוא יעשה זאת על אפה וחמתה של הכנסת.
סאלח טריף: אני חושב בהחלט שכבוד היושב-ראש יאמר את דבריו, נסתפק בדבריו.
סאלח טריף: כל אחד – אם ירצה לעשות מה שהוא רוצה, יש לנו את הכלים ואת האמצעים...
סאלח טריף: היו"ר סאלח טריף:     אני מקווה שלא.
סאלח טריף: ראובן ריבלין:     אני גם מקווה, ויהיה תקיף אך לא תוקפן.
סאלח טריף: מוחמד ברכה:     קודם כל, אני רוצה לברך את יושב-ראש  הכנסת ואת יושב-ראש הוועדה על היוזמה לקיים את הדיון הזה – הדיון המקדמי – אני חושב שהוא חשוב, גם אם בסופו של דבר יסתבר חס וחלילה שאנחנו לא נסכים על שום דבר, אבל עצם קיום השיחה הזו הוא דבר מאד חשוב.
סאלח טריף: אני לא שותף להתלהמות ולדרמטיזציה שרוצים לשוות למושב החורף – לא בגלל שהבעיות הן לא חריפות.
סאלח טריף: מתחים ושסעים בחברה הישראלית קיימים למכביר, והם קשים, ובשבועות האחרונים נוסף להם גם דם.
סאלח טריף: שבר נשברנו – אנחנו בני האוכלוסייה הערבית.
סאלח טריף: שבר נשברנו, שבמדינה שלנו, על מחאה לגיטימית אזרחית – גם אם היא קשה ויוצאת מגדר הרגיל והמקובל - שלאחר הפגנות כאלה בנינו נורו ונהרגו, ובאמת יש פצע בתוך הלב.
סאלח טריף: אני אומר – גם לא בשביל האיזון, אלא כדי לבטא עמדה שהיא פשוט עמוקה בתוך לבי.
סאלח טריף: גם האבן שפגעה באזרח בראשון-לציון היא פגעה בלבי אישית, ואני חושב שזה היה נזק למאבקה של האוכלוסייה הערבית, בסופו של דבר.
סאלח טריף: משהו קרה כאן, חברים, אבל הנימות והדיבורים על תיגרות ידיים – אני חושב שזה דבר שצריך להוריד אותו מהמילון של הכנסת ושל הפרלמנטריזם.
סאלח טריף: אנחנו באנו לכאן כדי להיאבק על עקרונות ועל עמדות ובאנו כדי לבטא מאוויים ושאיפות וכל אחד יכול לחשוב שמאווייו ושאיפותיו ועקרונותיו הם הנשגבים ביותר, אבל אנחנו לא באנו לכאן כדי להתגושש ולא באנו לעשות תיגרות ידיים.
סאלח טריף: למרבה הצער, אופיר פינס רמז לכך, אבל מטבעה של מפלגת העבודה היא תמיד עושה את הסימטריה המכוערת הזו.
סאלח טריף: יש חבורה של חברי כנסת – ואני, ללא התלהמות – שיושבים בספסלים האחוריים של הימין, שחושבים שאת הקריירה שלהם הם יעשו על גבינו.
סאלח טריף: לכן הם נוקטים בשיסוי.
סאלח טריף: תשמעו את הצעות החוק שאנחנו שומעים עליהן כבר יומיים – אחד רוצה לקחת את הפספורט, אחד רוצה שאנחנו נישבע אמונים מול הוד מעלתו, וכו'.
סאלח טריף: זה פשוט מצביע על כך שכנראה שהערך של הדמוקרטיה והערכים האזרחיים לא הופנמו מספיק – לא רק בחברה הישראלית, אלא בפוליטיקה הישראלית.
סאלח טריף: הרי מישהו צריך להכיר בעובדה שאנחנו יושבים בכנסת בזכות ולא בחסדו של אף אחד, וצריך להפנים את העובדה שאנחנו מבטאים לא את העמדה של הליכוד ולא של הימין, ואפילו לא של התנועה הציונית – מה אני אעשה.
סאלח טריף: אני לא יכול.
סאלח טריף: צריך לקבל את זה כחלק מהשיח הדמוקרטי האזרחי הקיים בתוך מדינת ישראל.
סאלח טריף: אבל העובדה  שכל חבר כנסת שרוצה להבטיח את הקדנציה הבאה, בהתקרב מועד הבחירות, הוא צריך להתנהג כמושל צבאי של הערבים – זה פשוט אינו מקובל ובלתי סביר לחלוטין.
סאלח טריף: אני חושב שאנחנו – ואני יכול לדבר בשם סיעתי ואני מקווה גם בשם חבריי בסיעות אחרות, הסיעות הערביות וגם מסיעות אחרות, למה אני צריך להגיד רק יהודים ורק ערבים – אני חושב שאנחנו לא נקבל מצב שאנחנו נהיה שק החבטות של הכנסת, לא נקבל.
סאלח טריף: אנחנו באים לבטא עמדה ולבטא את האינטרסים של הציבור שלנו, והציבור שלנו פגוע.
סאלח טריף: היו"ר סאלח טריף:     אבל נשמור על הכללים.
סאלח טריף: מוחמד ברכה:     כמובן, בהחלט, אבל שאף אחד לא יתנהג אלינו כמושל צבאי – זה רוצה להחתים אותי על הצהרה וההוא רוצה להחתים אותי על משהו אחר, ואם לא אז מסלקים אותי.
סאלח טריף: אני צריך להביע נאמנות למישהו?
סאלח טריף: אני אורח של מישהו כאן, או במדינה בכלל?
סאלח טריף: לכן, רבותי, אני חושב שחובתנו – גם כוועדת כנסת, גם כחברי כנסת, גם כיושבי-ראש סיעות – לדאוג לכך שהפרלמנט יהיה פרלמנט ושהדיון יהיה דיון ושהוויכוח יהיה ויכוח – נוקב ככל שיהיה, קשה ככל שיהיה.
סאלח טריף: לכן, אני אומר לכם – בתשובה לדבריו של חבר הכנסת זנדברג, שהרעיון לא היה עולה אם היו יהודים.
סאלח טריף: חבר הכנסת זנדברג, כאן לא מדובר על אנשים שנהרגו סתם בקטטה.
סאלח טריף: אליעזר זנדברג:     אלה התקדימים.
סאלח טריף: מוחמד ברכה:     אדוני, אתה תגלה שאני אסכים אתך בכמה דברים.
סאלח טריף: לא מדובר כאן באזרחים שנהרגו בקטטה, אלא זה אחד המקרים או המקרה היחיד במדינת ישראל אולי, או אחד המקרים הנדירים ביותר שמדינה הורגת את אזרחיה בתוך מחאה – גם אם היא קשה.
סאלח טריף: זה לא דבר של מה בכך.
סאלח טריף: על סגירת כביש לא מוציאים להורג.
סאלח טריף: משה גפני:     היתה פעם אחת שאני מכיר.
סאלח טריף: קריאות:     - -
מוחמד ברכה: אני רוצה להביע הסכמה עם דבריהם של חבר הכנסת ריבלין ושל זנדברג.
מוחמד ברכה: אני חושב שיכול להיות שלא זה המקום ליצור תקדים, בסדר.
מוחמד ברכה: אני חושב שיש מקום למאמץ להגיע להצהרה משותפת שתיקרא על ידי היושב-ראש, ואם אין הסכמה, מתוך כבוד, לעמוד דקה דומיה – זה פשוט יהיה לנו לרועץ וזה פשוט יפגע בזכרם של החללים שכל אחד רוצה לכבד.
מוחמד ברכה: לכן, אני הייתי מסתפק אם נוכל להגיע להסכמה על ההודעה של היושב-ראש, נקודה.
מוחמד ברכה: אנחנו – חברי הכנסת הערבים או מי שלא יהיה – יכולים למצוא דרך לציין את זכר חללינו בצורה אחרת, אולי לא במליאה.
מוחמד ברכה: יושב-ראש הכנסת אברהם בורג: סליחה שאני מתפרץ לתוך סדר הדיון, ברשותכם.
מוחמד ברכה: רובי, אני בעת אחרת אשמח לענות לך על סוגיה שעניינה תבונה ורגישות.
מוחמד ברכה: כללים זה דבר מאד חשוב, רגישות היא גם כן דבר שלא כדאי לבטל אותו בעולם.
מוחמד ברכה: בעת אחרת אני אשמח לשוחח איתך על כך.
מוחמד ברכה: ראובן ריבלין: רגישות היא דבר ש...
מוחמד ברכה: יושב-ראש הכנסת אברהם בורג: רובי, היית איתי במספיק מצבים בשביל לדעת שלחצים זה לא בדיוק הדבר שמשפיע עלי.
מוחמד ברכה: ראובן ריבלין: יש גם מראית עין, שהיא לחץ.
מוחמד ברכה: מראית עין של לחץ היא לפעמים לחץ.
מוחמד ברכה: יושב-ראש הכנסת אברהם בורג: אני מודה ומתוודה – אין מילימטר של לחץ.
מוחמד ברכה: לא דיבר אתי טלב, הוא קיבל ממני אתמול את התשובה, לא הרים לי טלפון אפילו, לא דיבר אתי.
מוחמד ברכה: יולי קיבל את התשובה, לא הרים לי טלפון.
מוחמד ברכה: אין שום לחץ.
מוחמד ברכה: באמת לא היתה שום שיחה בינינו בהקשר הזה.
מוחמד ברכה: הרגישות מחייבת אותנו למשהו שהוא מעבר לכלל.
מוחמד ברכה: כפי שמוחמד דיבר כאן עכשיו – אני מאמין שניתן להגיע לנוסח שהוא אולי מספיק כללי ולא יורד לפרטים, אבל כל אחד מבין מתוכו מה נאמר בו.
מוחמד ברכה: טלב אלסאנע: אולי שהיושב-ראש יציע אחרי שישמע את הדברים.